open-index/open-wikipedia-markdown huggingface dataset:
Theresia Chateau

**Theresia Chateau** je kaštieľ v Bernolákove, vzdialený približne 16 km od Bratislavy. 

Baroková stavba bola postavená v 18. storočí. V súčasnosti sa objekt nachádza v areáli s golfovým ihriskom.

## História
História kaštieľa sa začala písať v roku 1714, kedy ho dal postaviť gróf Jozef Esterházy, chorvátsky bán a krajinný sudca. Stavba bola dokončená v roku 1722 podľa návrhu významného barokového architekta Johanna Bernharda Fischera von Erlacha. V priebehu 18. storočia zažil kaštieľ svoju najväčšiu slávu. Vďaka strategickej polohe medzi Bratislavou a Viedňou sa stal dôležitým centrom spoločenského života šľachty a vyslúžil si prezývku „slovenské Versailles“. Medzi jeho najvzácnejších hostí patrila cisárovná Mária Terézia, ktorá tu v roku 1766 oslávila svoje narodeniny, ako aj cisár Jozef II. či neskôr americký prezident Theodore Roosevelt. 

Po období rozkvetu prišlo v 20. storočí postupné chátranie, ktoré trvalo dlhé roky. Zlom nastal v roku 2014, kedy sa začala rozsiahla komplexná rekonštrukcia s nákladmi takmer osem miliónov eur. Obnova bola ukončená v roku 2017, kedy sa brány kaštieľa opäť otvorili verejnosti pod novým názvom *Theresia Chateau* odkazujúcim na jeho slávnu návštevníčku. V súčasnosti je táto národná kultúrna pamiatka spojená s moderným luxusom. Slúži ako rezort pre svadby, firemné eventy a ubytovanie, pričom susedí s rozľahlým golfovým areálom. Širšej verejnosti je známy aj ako rozprávková kulisa obľúbenej televíznej šou *[[Pečie celé Slovensko]]* (od 2021).

## Referencie

## Pozri aj
* Pečie celé Slovensko

## Externé odkazy
* Oficiálny web

Kategória:Hrady a zámky na Slovensku
Kategória:Architektúra z 1722
Kategória:Národné kultúrne pamiatky v Bratislavskom kraji
Majstrovstvá sveta v ľadovom hokeji hráčov do 20 rokov 2030

**Majstrovstvá sveta v ľadovom hokeji hráčov do 20 rokov 2030** budú v poradí 54. juniorským hokejovým svetovým šampionátom. Turnaj Top divízie sa bude hrať v Česku. Avšak miesta konania a dátum turnaja doposiaľ nebol uvedený.

## Dejiská

## Kvalifikované tímy
**Kvalifikované ako hostiteľ**
* 

## Referencie
Imunomodulancium

**Imunomodulancium** je liečivo, ktoré ovplyvňuje imunitný systém človeka a to buď tak, že imunitný systém potláča (vtedy hovoríme o imunosupresívach) alebo imunitný systém podporuje (imunostimulanciá). 

## Referencie

Kategória:Liečivá
The Factory (krátkometrážny film)

***The Factory*** alebo ***Milk*** je nemecký hororový krátkometrážny film z roku 2020. Film zobrazuje ženy držané v zajatí ako ľudský dobytok. Ich prsníky sú dojené pre získanie materského mlieka.

Film si kladie za cieľ zvýšiť povedomie o utrpení chovaných dojníc. Režírovala ho Agostina Cerdan Niellová; jednou z najznámejších herečiek filmu je Mirijam Verena Jeremicová.

## Dej

V tmavej továrni rodí mladá žena. Len čo jej novorodenca odoberú, zavraždia ho. Matku odvedú do rovnako tmavého bloku klietok, kde už držia ďalšie uväznené ženy. Ženy jednu po druhej vyzlečú a odvedú do dojacej stanice zabudovanej do dverí klietky, kde im priložia prsníky a doja. Ich tehotenstvo slúži len na stimuláciu ich tela k produkcii materského mlieka. Potom im hodia trochu chleba, ktorý ženy zjedia. Jedna zo žien je vytiahnutá z klietkovej cely a položená na podlahu v inej miestnosti, kde je umelo oplodnená. Ďalšej väzenkyni sa podarilo utiecť; zaútočí na strážcu, ale je zajatá a krátko nato popravená strelnou pištoľou. Ostatné ženy sú nútené vrátiť sa k dverám klietky, kde im ešte raz doja prsníky.

Nasleduje televízna reklama, v ktorej matka propaguje čerstvé mlieko, zatiaľ čo jej syn si ho leje na kukuričné vločky. Nakoniec sa jej syn opýta, či mlieko pochádza od jeho matky. Matku striaslo.

## Pozadie
Režisérka Agostina Cerdan Niellová vysvetlila svoj zámer s filmom:

## Alternatívny význam
Zobrazovanie žien ako ľudských kráv zodpovedá fetišizmu HuCow.

## Referencie

## Pozri aj
* The Herd (krátky film)

## Externé odkazy
* 

## Zdroj

Kategória:Krátkometrážne filmy
Kategória:Filmy z 2020
Kategória:Hororové filmy
Kategória:Dojčenie
Kategória:Mlieko
Kategória:Filmy podľa názvu
Stožocký potok

**Stožocký potok** je vodný tok v Ostrôžkach, Javorí a Zvolenskej kotline na území okresu Detva. Je to ľavostranný prítok Slatiny, má dĺžku približne 5,5 km a je tokom IV. rádu. 

## Priebeh toku
Potok pramení na severnom okraji pohoria Ostrôžky, na severných svahoch vrchu Ostrôžka (), v nadmorskej výške približne  Od prameňa v nesúvislom lesnom poraste v oblasti samoty Štefanov laz tečie severným smerom. Zakrátko prechádza do pohoria Javorie a jeho geomorfologického podcelku Podlysecká brázda, kde sa stáča na západ cez osadu Pastorkovci, severným úpätím vrchu Stožok (). Oblúkom sa stáča postupne na sever, kopírujúc istý čas hranicu Javoria a Zvolenskej kotliny a oblasťou s nesúvislým osídlením tečie už podcelkom Rohy popod Horné Chvojno (). Lemovaný zväčša súvislým pásom vegetácie pokračuje oblasťou Na árendách k centru obce Stožok. Vedie západným okrajom intravilánu, východným úpätím vrchu Dolné Chvojno () k osade Hraškovci. Tu križuje železničnú trať Zvolen – Košice, priberá pravostranný prítok a okrajom priemyselného areálu tečie k rieke Slatina v povodí rieky Hron. Do nej ústi ako ľavostranný prítok pod vrchom Rohy (), v nadmorskej výške približne  Potok patrí do širšieho povodia rieky Hron. 

Stožocký potok pramení a preteká iba katastrom obce Stožok v okrese Detva v Banskobystrickom kraji.

## Referencie

## Pozri aj
* Zoznam vodných tokov v povodí Slatiny
* Ostrôžky, Javorie, Podlysecká brázda
* Zvolenská kotlina, Rohy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Ostrôžkach
Kategória:Vodné toky v Javorí
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Detva
Kategória:Stožok
HC Fribourg-Gottéron

**HC Fribourg-Gottéron** je profesionálny hokejový tím so sídlom vo Fribourgu vo Švajčiarsku, ktorý súťaží v National League (NL). Tím bol v sezóne 2015/2016 šiestym najnavštevovanejším tímom vo Švajčiarsku so 6 156 divákmi.

## História
Klub pôvodne založili obyvatelia mesta Auge v roku 1938 ako HC Gottéron. Súťažili na vonkajšom klzisku, najmä v *Les Augustins*, až do roku 1982, kedy bol postavený Patinoire St-Léonard.

V roku 1980 bol po postupe do National League (NL) prijatý názov *HC Fribourg-Gottéron*. Napriek finančným problémom klubu počas väčšiny jeho existencie v NL sa mu podarilo tri roky po sebe (1992 – 1994) dostať do finále ligového šampionátu, ale počas svojej dlhej histórie nikdy nezískal majstrovský titul.

Tím bol zachránený pred bankrotom v roku 2006.

## Ocenenia

### Majstri

* Spengler Cup 2024

Tím nikdy nevyhral titul v NL.

### Vicemajster

* '''National League''' *(5)*: 1983, 1992, 1993, 1994, 2013

## Referencie


Kategória:HC Fribourg-Gottéron
Károly Rusz

**Károly Rusz** (* 1813† po 1864) bol drevorytec pravdepodobne nemeckého pôvodu a po roku 1865 pôsobil ako ilustrátor a portrétista pre početnú maďarskú tlač.

## Kariéra
O jeho živote sa vie len málo. Je možné, že bol nemeckým umelcom lipského pôvodu. Isté je, že v druhej polovici 19. storočia pôsobil v Pešti, kde študoval u drevorezbára Mihalovicsa. Vzdelával sa aj v dielni Karla Augusta Riedela, rovnako ako rozhodujúce osobnosti druhej generácie drevorytcov Lajos Huszka a Ferenc Haske, ktorý bol veľmi aktívny v šesťdesiatych rokoch. Emese Révész opisuje kvalitu práce drevorytcov tohto obdobia takto: *Náčrty kresliarov reprodukovali akademicky vzdelaní drevorytci. Ich práca si vyžadovala veľkú odbornosť a drevoryty v konečnom dôsledku nesú podpis nie kresliarov, ale drevorytcov.*

Od konca 50. rokov 19. storočia prudko vzrástol dopyt po ilustrovaných časopisoch a až do rozšírenia fotografickej reprodukcie sa dopyt po dobre vyškolených drevorytcoch a litografoch mnohonásobne zvýšil.

Károly Rusz sa osamostatnil v roku 1864. Pozornosť čoskoro vzbudil jeho inštitút drevorytu, kde vyrábal ryté portréty v anglickom štýle. Podobne ako vtedajší renomovaní litografi (Pollák, Huszka, Haske), aj Károly Rusz bol spojený s takmer všetkými dobovými ilustrovanými novinami, značná časť tlačových ilustrácií pochádzala z jeho dielne, kde zamestnával aj asistentov. Študoval u neho okrem iných aj drevorytec Emil Buccarich, významný drevorytec z cyklu monografií *Rakúsko-Uhorská monarchia písmom a obrazom*. Od roku 1865 tu vznikali ilustrácie do novín *[[Hazánk sa Külföld]]*, *[[Vasárnapi Ujság (1854 – 1921)|Vasárnapi Ujság]]*, *[[Magyarország és a Nagyvilág]]* podľa kresieb Jánosa Janka, Gusztáva Keletiho, Jánosa Gregussa, Józsefa Marastoniho, Antala Marastoniho a ďalších umelcov. Vyryl mnoho portrétov podľa skorších portrétov a neskôr podľa fotografií, ako píše historik umenia Ervin Tóth (1910 – 1999): *„Károly Rusz je zručný v portrétnom rytí, jeho kresby ryté anglickým spôsobom sú obdivované, zatiaľ čo jeho asistenti poskytujú ilustrácie pre menej náročné noviny... kalendáre a učebnice... [[Gusztáv Morelli]] vzišiel z dielne Károla Rusza v Pešti so svojimi drevotlačami vytvorenými podľa kresieb [[Mihály Munkácsy|Mihálya Munkácsyho]], prvej a poslednej veľkej osobnosti maďarských imitácií drevorezov.“*

## Z jeho diel

Súbor:Arányi_Lajos.jpg|odkaz=Fájl:Arányi_Lajos.jpg|alt=Arányi Lajos György| George Lajos Arányi
Súbor:Dessewffy_Arisztid_Rusz_Károly.jpg|odkaz=Fájl:Dessewffy_Arisztid_Rusz_Károly.jpg|alt=Dessewffy Arisztid| Aristid Dežőfi
Súbor:Toldy_Ferenc_Rusz_Károly.jpg|odkaz=Fájl:Toldy_Ferenc_Rusz_Károly.jpg|alt=Toldy Ferenc| Ferenc Toldy
Súbor:Wysocki_Jozsef.jpg|odkaz=Fájl:Wysocki_Jozsef.jpg|alt=Józef Wysocki| Jozef Wysocki
Súbor:Than_Mór_Rusz.jpg|odkaz=Fájl:Than_Mór_Rusz.jpg|alt=Than Mór| Mór Than


## Referencie

## Iné projekty

## Zdroj

Kategória:Narodenia v 1813
Kategória:Osoby s neistým dátumom úmrtia
Kategória:Maďarskí ilustrátori
Kategória:Drevorytci
Kategória:Maďarskí portrétisti
Česko-slovenská hádzanárska liga mužov 1976/77

**Česko-slovenská hádzanárska liga mužov** v **sezóne 1976/77** bol 25. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získala TJ Dukla Praha, pre ktorú to bol 16. titul v histórii. Strieborná TJ Tatra Kopřivnice získala medailóvú pozíciu ako nováčik súťaže.

Bola to v poradí druhá sezóna, v ktorej sa zápasy hrali už len v halách. Dva tímy, ktoré vlastnú halu nemali, boli opäť Prešov a Karviná. Karviná svoje domáce zápasy odohrala v neďalekom Třinci.

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Dve posledné družstvá zostúpili do svojich nižších národných súťaží (SNL, resp. ČNL).

## Účastníci

## Výsledky

Pozn.: Pri rovnosti bodov rozhodovali o pozícii družstiev lepšie vzájomné zápasy.

## Konečné umiestnenie

## Pozri aj
* Česko-slovenská hádzanárska liga žien 1976/77

## Zdroje
* Průcha, Lukáš. Historie házené v Československu a v českých zemích  
* Denník Šport
* Denník Rudé právo

Kategória:Hádzaná v 1976
Kategória:Hádzaná v 1977
Kategória:Česko-slovenská hádzanárska liga mužov
Gregorov potok

**Gregorov potok** je potok v regióne Horehronie, na území obce Brusno a obce Medzibrod v okrese Banská Bystrica v Banskobystrickom kraji. Nachádza sa v geomorfologických celkoch Nízke Tatry a Horehronské podolie a ústi do Hrona. Má dĺžku  a tok III. rádu. 
## Prameň
Vodný tok Gregorov potok pramení v  v lesnom extraviláne územia obce Brusno v tesnej blízkosti obecnej hranice medzi obcou Brusno a obcou Medzibrod v okrese Banská Bystrica, vo vzdialenosti  od vrchu Hora so  
## Opis toku
Gregorov potok tečie od prameňa južným smerom cez lesný extravilán, po prekonaní vzdialenosti  vteká priamo na obecnú hranicu medzi obcou Brusno a obcou Medzibrod, tečie po obecnej hranici až po  a vteká na územie Medzibrodu, vyteká z lesa na trvalý trávny porast, v  vteká na ornú pôdu, v  vteká do intravilánu obce Medzibrod, pokračuje v južnom smere cez intravilán, pred zaústením sa skrúca na západ, v  podteká železničnú trať Banská Bystrica – Červená Skala, v  ústi do Hrona ako jeho pravostranný prítok. Hron ďalej ústi do Dunaja. Gregorov potok patrí do okresu Banská Bystrica v Banskobystrickom kraji. Pramení a tečie kratším úsekom toku na území obce Brusno a ďalej preteká dlhšou časťou toku a ústi do Hrona na území obce Medzibrod. Hornou časťou toku patrí do geomorfologického celku Nízke Tatry a ich geomorfologického podcelku Ďumbierske Tatry a dolnou časťou toku do geomorfologického celku Horehronské podolie a jeho geomorfologického podcelku Lopejská kotlina. Vodný tok Gregorov potok nemá prítok. Gregorov potok celým tokom leží v ochrannom pásme Národného parku Nízke Tatry.
## Pôvod názvu
Prvá zložka dvojslovného názvu vodného toku Gregorov potok má pôvod v terénnom názve Gregorová, ktorý má pôvod v osobnom mene gréckeho pôvodu Gregor. Osobné meno Gregor bolo rozšírené o formant prídavného mena *-ov* s významom *patriaci osobe tohto mena alebo ináč spájaný s touto osobou*. Z prídavného mena *gregorov-á* bolo po kombinácii so všeobecným podstatným menom *potok* s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Gregorov potok ako súčasť veľmi početnej skupiny názvov v slovenskej toponymii, najmä hydronymii. Názov vodného toku Gregorov potok bol štandardizovaný v roku 2008. V množine slovenskej hydronymie vodných tokov hydronymum Gregorov potok je jedinečným hydronymom (január 2026).
## Referencie

Kategória:Vodné toky v okrese Banská Bystrica
Kategória:Potoky na Slovensku 
Kategória:Vodné toky v Ďumbierskych Tatrách 
Kategória:Vodné toky v Horehronskom podolí 
Kategória:Brusno (obec) 
Kategória:Medzibrod
Kategória:Povodie Hrona
Kalcineurín

náhľad|Kryštalografická štruktúra heterodiméru kalcineurínu zloženého z katalytickej (PPP3CA) a regulačnej (PPP3R1) podjednotky.
náhľad|Regulácia importu nukleárneho faktora aktivovaných T buniek z cytozolu do jadra bunky pomocou kalcineurínu
**Kalcineurín** (tiež **PP2B**) je proteínová serínová a treonínová fosfatáza, ktorá desfosforyluje nukleárny faktor aktivovaných T buniek (NF-AT) za vysokej koncentrácie vápenatých iónov v cytozole a viaže sa naň. 

Vzrast koncentrácie vápenatých iónov v bunke je daný aktiváciou T buniek cudzími antigénmi. Signalizačná kaskáda vedúca ku kalcineurínu začína u receptora T-lyfocytov prre antigén (TCR), pokračťuje cez vápenaté katióny ako druhých poslov, ktoré sa viažu na kalmodulín, ktorý aktivuje kalcineurín. Defosforylácia nukleárneho faktora aktivovaných T buniek odhalí importné signály do jadra bunky a zakryje exportné signály z jadra. Z cytozolu do jadra je cez jadrové póry importovaný komplex calcineurínu a NF-AT, pričom v jadre NF-AT spustí transkripciu určitých génov, ktoré sú zodpovedné za aktiváciu T buniek. 

Nukleárny faktor aktivovaných T buniek (NF-AT) spustí transkripciu génov pre cytokíny (interleukín 2, interleukín 3, interleukín 4, interleukín 5, faktor stimulující rast kolónií granulocytov a makrofágov (GM-CSF), tumor nekrotizujúci faktor α (TNF-α), interferón γ (IFN-γ). NF-AT ďalej reguluje transport proteínov a iónov, moduluje enzymatickú aktivitu a hrá úlohu v apoptóze. Dôsledkom je utlmenie aktivácie T lymfocytov a utlmenie proliferácie B lymfocytov, ktoré sú závislé na T-lymfocytoch.

Po poklese koncentrácie vápenatých iónov v jadre bunky dôjde ku disociácii kalcineurínu od NF-AT a kalcineurín fosforyluje NF-AT, čím sa odhalí exportný signál z jadra do cytozolu a prekryje sa importný signál do jadra. Dôsledkom je relokácia fosforylovaného NF-AT z jadra bunky do cytozolu. 

Imunosupresíva ako cyklosporín A alebo takrolimus inhibujú kalcineurín, čoho dôsledkom je neschopnosť kalcineurínu defosforylovať NF-AT, neschopnosť NF-AT prechádzať do jadra, nemožnosť spustenia transkripcie génov dôležitých pre aktiváciu T buniek a v konečnom dôsledku tieto látky blokujú aktiváciu T buniek. Tieto liečivá sa používajú na zabránenie odmietnutia transplantovaného orgánu.

Druhou skupinou imunosupresív sú liečivá ako sirolimus (rapamycín) a everolimus, ktoré inhibujú cicavčí cieľ rapamycínu, majú synergický efekt pri terapii spolu s inhibítormi kalcineurínu (cyklosporín A a takrolimus), pretože inhibujú iný enzým.

## Referencie


## Pozri aj

* cyklosporín A, inhibítor kalcineurínu
* takrolimus, inhibítor kalcineurínu
* sirolimus
* rapamycín
* everolimus
* imunosupresívum
* imunomodulancium

Kategória:Proteínkinázy
Vasárnapi Újság

**Vasárnapi Újság** alebo **Vasárnapi Ujság** môže byť:

* týždenník, 1834 – 1848, pozri Vasárnapi Újság (1834 – 1848)
* týždenník, 1854 – 1921, pozri Vasárnapi Ujság (1854 – 1921)
* týždenník z Cluj - Napoca, 1923–1925
* rozhlasový program Kossuth Rádió, pozri, Vasárnapi Újság (rozhlasový program)
Temsirolimus

[náhľad|Porovnanie štruktúry [Sirolimus|sirolimu a temsirolimu: temsirolimus má esterifikovanú sekundárnu hydroxylovú skupinu naviazanú na cyklohexánový kruh kyselinou 2,2-bis(hydroxymetyl)propánovou]]
**Temsirolimus** je cytostatikum, ktoré funguje ako inhibítor cicavčieho cieľa rapamycínu (mTOR). Temsirolimus má teda rovnaký mechanizmus účinku ako imunosupresíva sirolimus alebo everolimus, využíva sa však v onkológii na liečbu rakoviny obličiek (karcinóm obličkových buniek, RCC) a lymfómu plášťových buniek (MCL). 

## Referencie

Kategória:Cytostatiká
Kategória:Imunosupresíva
Pimekrolimus

náhľad|169x169bod|pimekrolimus
**Pimekrolimus** je inhibítor kalcineurínu, ktorý sa však neuvyužíva v transplantológii ako látky s rovnakým mechanizmom účinku cyklosporín A a takrolimus, ale v dermatológii na lokálnu liečbu atopickej dermatitídy u dospelých a detí vo veku od 3 mesiacov. Využíva sa hlavne v tých prípadoch, keď lokálne kortikosteroidy neboli dostatočne účinné alebo je nutné liečivo aplikovať na tvár a krk, kde nie je možné dlhodobo interminentne nanášať kortikosteroidy, prípadne v prípade neznášanlivosti kortikoidov.

Pimekrolimus sa aplikuje lokálne vo forme krému, nie systémovo vo forme tabliet alebo toboliek. Pimekrolimus sa nanáša na postihnuté miesto dvakrát denne, pričom systémová absorpcia je minimálna, preto nemožno očakávať systémové nežiadúce účinky. Z lokálnych nežiaducich účinkov možno predpokladať alergické reakcie, začervenanie a pálenie v mieste aplikácie krému, zvýšené riziko infekcií kože, kožné malignity a lymfómy.
náhľad|184x184bod|askomycín
Pimekrolimus bol izolovaný v baktérie žijúcej v pôde druhu *Streptomyces hydroscopicus*. Je to derivát makrolidového antibiotika askomycínu. Odlišuje sa od neho prítomnosťou atómu chlóru na cyklohexánovom kruhu, pričom stereochémia na danom uhlíku je opačná ako u askomycínu.

## Referencie

Kategória:Dermatologiká
Kategória:Imunosupresíva
Imunofilín

[náhľad|Ľudský imunofilín FKBP12 (modrý) interagujúci s [Imunosupresívum|imunosupresívom sirolimus (ružovofialový), ktorý sa viaže na cicavčí cieľ rapamycínu (červený).]]
**Imunofilíny** sú proteíny nachádzajúce sa v bunke, ktoré majú najmä signalizačnú fuinkciu. Z hľadiska farmakológie sú najdôležitejšie imunofilíny:

* cyklofilín A, ktorý viaže imunosupresívum cyklosporín A, pričom tento komplex inhibuje kalcineurín,
* imunofilín FKBP12, na ktorý sa viažu imunosupresíva ako takrolimus alebo pimekrolimus, čo tiež vedie na inhibíciu kalcineurínu,
* imunofilíny FKBP vrátane FKBP12, na ktoré sa viažu imunosupresíva ako sirolimus, everolimus, temsirolimus, vzniknuté komplexy ale inhibujú cicavčí cieľ rapamycínu mTOR. 

Z uvedeného vypláva, že cicavčí cieľ rapamycínu a kalcineurín nie sú imunofilíny.

## Referencie


## Externé odkazy

* https://dspace.cuni.cz/bitstream/handle/20.500.11956/6444/140024832.pdf?sequence=1&isAllowed=y#:~:text=Jedn%C3%A1%20se%20nap%C5%99%C3%ADklad%20o%20cytoplazmatick%C3%BD,rapamycin.%20V%20nep%C5%99%C3%ADtomnosti%20ligandy%20se

Kategória:Bielkoviny
Imunosupresívum

náhľad|Cyklosporín, nešpecifické imunosupresívum
**Imunosupresívum** (tiež **imunosupresant**) je liečivo, ktoré tlmí funkcie imunitného systému. Význam imunosupresív sa neprejaví len u stavov s prehnane aktívnym imunitným systémom, akými sú alergické reakcie alebo autoimunitné ochorenia, ale aj u stavov s normálnou funkciou imunitného systému, kde však imunitný systém napáda transplantovaný orgán. K imunosupresívam sa nezaraďujú liečivá tlmiace zápalové procesy, ako nesteroidné protizápalové liečivá (ibuprofén, ketoprofén, naproxén, nimesulid, diklofenak, koxiby), kromóny, antileukotriény a antihistaminiká, ktoré nepotláčajú imunitný systém, iba tlmia imunitnú odpoveď.

Imunosupresíva nachádzajú uplatnenie v rôznych odvetviach medicíny, ako transplantológia, onkológia, dermakológia, alergológia, imunológia.

Imunosupresíva sa delia na špecifické imunosupresíva, u ktorých je potlačený imunitný systém iba na jeden antigén alebo blízku skupinu antigénov. Špecifické imunosupresíva sa využívajú v alegológii na desentizačnú terapiu voči alergénom, čo nesie názov špecifická alergénová imunoterapia, ktorá je založená na subkutánnom alebo sublinguálnom podávaní alergénov s cieľom, aby organizmus nevyvíjal akúkoľvek alergickú, astmatickú alebo anafylaktickú reakciu na alergén. Podobne je možné znecitlicieť imunitný systém na vlastné antigény, ktoré sú napádané imunitným systémom pri autoimunitných ochoreniach. 

Druhou skupinou imunosupresív sú nešpecifické imunosupresíva, ktoré tlmia imunitný systém do rôzneho rozsahu, prípadne tlmia iba niektoré komponenty imunitného systému.

## Referencie

Kategória:Liečivá
Kategória:Imunosupresíva
Everolimus

náhľad|everolimus
**Everolimus** je inhibítor cicavčieho cieľa rapamycínu (mTOR), čiže patrí do skupiny imunomodulancií nazývaných imunosupresíva. Everolimus sa používa v malých dávkach na predchádzanie a liečenie odmietnutia transplantovaného orgánu, prípadne vo vysokých dávkach na liečenie rakoviny.

V transplantológii sa kombinuje s cyklosporínom A (inhibítorom kalcineurínu) a kortikosteroidmi pri transplantácii obličiek a srdca, prípadne sa kombinuje s takrolimom (inhibítorom kalcineurínu) a kortikoidmi pri transplantácii pečene.

V onkológii sa podáva everolimus v 20 až 40-násobných dávkach u pokročilej rakoviny prsníka s HER2/neo negativitou, ale pozitivitou na hormonálne receptory, pričom sa môže kombinovať s esexemstánom. Ďalej sa využíva u neoperovateľných neuroendokrinných nádorov, ktoré neprodukujú nadmerné množstvá hormónov alebo iných látok. Tiež sa využíva u rakoviny obličky, keď nezabrala liečba cielená na VEGF.

Na Slovensku sa sa everolimus predáva pod komerčnými názvami Certican (0,25 mg tablety alebo 0,75 mg tablety) od firmy Novartis na terapiu a prevenciu odmietnutia transplantovaného orgánu a pod komerčným názvom Everolimus Accord (5 mg a 10 mg tablety) od firmy Accors Healthcare na terapiu rakoviny. 

## Referencie

Kategória:Imunosupresíva
Kategória:Rakovina
Carcross Desert

**Carcross Desert** je oblasť piesočných dún pri Carcross v kanadskom teritóriu Yukon. 

Niekedy je považovaná za najmenšiu púšť sveta. Carcross Desert však nespĺňa klimatické kritéria na púšť, lebo na základe úhrnu zrážok medzi 250 mm a 500 mm spadá do kategórie polopúští.

Duny v oblasti vznikli po skončení posledného glaciálu. Po ústupe ľadovcov zostali rozsiahle piesčité morény a holé údole, z ktorého prevažujúci vietor vyvieval najjemnejší piesok a vytvoril v tejto oblasti inak nezvyčajnú oblasť piesočných dún.

V lete sa po Carcross Desert premávajú terénne vozidlá, je tu možná turistika či sandboarding. V zime sa na piesku objavujú bežkári, sánkari, ľudia so snežnicami a snowboarderi.

## Galéria

Súbor:Carcross Desert Winter.jpg|Zimný pohľad
Súbor:Carcross desert 2 (1189913080).jpg|Letný pohľad


## Referencie

## Iné projekty

Kategória:Geografia Yukonu
Kategória:Piesočné duny
Česko-slovenská hádzanárska liga mužov 1977/78

**Česko-slovenská hádzanárska liga mužov** v **sezóne 1977/78** bol 26. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získali premiérovo TJ VSŽ Košice pred obhajcom titulu TJ Dukla Praha. 

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Dve posledné družstvá zostúpili do svojich nižších národných súťaží (SNL, resp. ČNL).

## Účastníci

## Výsledky

Pozn.: Pri rovnosti bodov rozhodovali o pozícii družstiev lepšie vzájomné zápasy.

## Konečné umiestnenie

## Pozri aj
* Česko-slovenská hádzanárska liga žien 1977/78

## Zdroje
* Průcha, Lukáš. Historie házené v Československu a v českých zemích  
* Denník Šport
* Denník Rudé právo

Kategória:Hádzaná v 1977
Kategória:Hádzaná v 1978
Kategória:Česko-slovenská hádzanárska liga mužov
Eupolis (komický básnik)

**Eupolis** () (* cca 446 pred Kr., Atény – † 411 pred Kr.) bol významný starogrécky komický básnik pôsobiaci v Aténach.
 
Komický básnik Eupolis, činný v Aténach počas klasického obdobia, patrí medzi najvýznamnejších predstaviteľov tzv. *[[Komédia|starej komédie]]* (spolu s Kratinom a Aristofanom). Hoci sa žiadna z jeho hier v celosti nezachovala, jeho význam bol v staroveku veľký. Alexandrijskí učenci poznali 17 až 19 titulov jeho hier, z ktorých je dnes k dispozícii približne 500 fragmentov (vrátane významných papyrusových nálezov hier *Démoi* a *Taxiarchoi*). Eupolis bol známy svojou brilantnou invenciou, ostrou politickou satirou a schopnosťou personifikovať abstraktné pojmy. Jeho vplyv na vývoj žánru potvrdzuje aj fakt, že ho Aristofanes často obviňoval z plagiátorstva, najmä v súvislosti s hrou *Jazdci* (Ἱππεῖς – Hippeis)
 
O jeho živote je toho známe len veľmi málo. Suda (ε 3552) uvádza, že jeho otec sa volal *Sósipolis*. Anonymný autor spisu *O komédii* (poskytujúci stručný náčrt dejín žánru) zaznamenal, že Eupolis uviedol svoju prvú hru v roku archonta *Apollodora* (430/29 pred Kr.), čím sa jeho debut zhoduje s vypuknutím moru v Aténach a smrťou Perikla (podľa tohto svedectva Eupolis začal písať ako 17-ročný). Tento údaj potvrdzuje aj Cyril Alexandrijský, ktorý kladie jeho vrchol kariéry do 87. olympiády. Eupolis počas svojej osemnásťročnej kariéry získal sedem prvých cien v súťažiach divadelných hier. Tento úspech zahŕňal tri prvenstvá na slávnosti Lénaia a štyri na Veľkých Dionýziách. Vzhľadom na počet jeho zachovaných hier ide o obdivuhodnú bilanciu, ktorá z neho v očiach vtedajšej aténskej verejnosti robila mimoriadne úspešného básnika. Pre porovnanie, jeho slávny rival Aristofanes, hoci pôsobil v dramatickej tvorbe až štyridsať rokov, získal počas svojej dlhej kariéry pravdepodobne len dve víťazstvá na Dionýziách a štyri na Lénaiách. Eupolidova kariéra bola prerušená jeho predčasnou smrťou. Najrozšírenejšia tradícia, uvádzaná rôznymi starovekými zdrojmi tvrdí, že zahynul pri stroskotaní lode v Hellesponte počas služby v aténskej flotile počas peloponézskej vojny. Starovekí komentátori konkrétne spájajú túto udalosť s bitkou pri Kynosséme v roku 411 pred Kr. 

Eupolis sa vo svojich dielach ukázal ako majster politickej satiry, ktorého invencia a elegancia sa vyrovnali Aristofanovi. Vo svojej hre  *Zlatá rasa* (Chrysoun Genos) bezohľadne útočil na demagóga Kleóna, kým v komédii *Marikas* si zobral na mušku Hyperbola. Zvláštnu pozornosť si zaslúži hra *Krstitelia* (Baptai), v ktorej zosmiešňuje extravaganciu a náboženské výstrelky Alkibiada a jeho družiny. Podobne ako jeho súčasníci, ani Eupolis neostal nič dlžný intelektuálnemu prúdu doby a vo svojich útokoch nešetril ani Sokrata a sofistov. V jeho najslávnejšej hre *Démoi* vzkriesil štyroch veľkých štátnikov minulosti (Solóna, Miltiada, Aristeida a Perikla) aby zachránili upadajúce mesto.
 
Zoznam názvov jeho hier (zachovaných len vo fragmentoch):

## Referencie

Kategória:Dramatici starovekého Grécka
Liešňanský potok (prítok Slatiny)

**Liešňanský potok** je vodný tok vo Zvolenskej kotline na území okresu Detva. Je to ľavostranný prítok Slatiny, má dĺžku približne 3,8 km a je tokom IV. rádu. 

## Priebeh toku
Potok pramení na juhovýchodnom okraji Zvolenskej kotliny, v jej podcelku Detvianska kotlina, na severozápadných svahoch Dančovho vrchu (), v nadmorskej výške približne  Od prameňa v oblasti lazov Horná Liešna, v lokalite samoty Dančovci, neďaleko cesty II/526, tečie severným smerom. Podhorskou krajinou bez lesného porastu pokračuje mierne severovýchodným smerom úpätím Hazuchovho vrchu (), následne sa stáča na severozápad a úpätím Kajlovho vrchu pokračuje samotou Liešna. Lemovaný nesúvislým pobrežným porastom vedie popod Pálenicu () postupne na sever k okraju obce Kriváň, kde priberá pravostranný prítok a stáča sa na severozápad až západ. Križuje železničnú trať Zvolen – Košice Onedlho sa západne od Kriváňa, v nadmorskej výške približne , ľavostranne vlieva do Slatiny v povodí rieky Hron. Potok patrí do širšieho povodia rieky Hron. 

Liešňanský potok pramení a na hornom toku preteká katastrom mesta Detva, odkiaľ pokračuje na územie obce Kriváň v okrese Detva v Banskobystrickom kraji.

## Referencie

## Pozri aj
* Zoznam vodných tokov v povodí Slatiny
* Zvolenská kotlina, Detvianska kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Detva
Kategória:Detva
Kategória:Kriváň (okres Detva)
Pohár žien UEFA 2006/2007

**Pohár žien UEFA 2006/2007** bol 6. ročníkom Pohára žien UEFA. Do súťaže sa zapojilo 43 tímov zo 42 asociácii, prvé kvalifikačné kolo sa hralo od 8. do 13. augusta 2006, druhé kvalifikačné kolo od 12. do 17. septembra 2006.
Arsenal z anglickej ligy prvýkrát vyhral vo finálovom dvojzápase 1:0 nad švédskym tímom Umeå IK.

## Tímy

## Kvalifikačné kolo

### 1. kolo

#### Skupina A1

#### Skupina A2

#### Skupina A3

#### Skupina A4

#### Skupina A5

#### Skupina A6

#### Skupina A7

#### Skupina A8

#### Skupina A9

### 2. kolo

#### Skupina B1

#### Skupina B2

#### Skupina B3

#### Skupina B4

Zdroj.

## Vyraďovacia fáza

### Štvrťfinále

### Semifinále

### Finále

Zdroj.

## Referencie

## Zdroj

Kategória:Liga majstrov žien UEFA
Helena Zvolenská

**Helena Zvolenská** (* 24. januára 1939, Horný Čepeň pri Seredi – † 26. februára 2018  ) bola slovenská basketbalistka, reprezentantka Česko-Slovenska.

## Kariéra
Osobnosť slovenského basketbalu, jedna z prvých Sloveniek v reprezentácii Česko-Slovenska. 189 cm vysoká hráčka, fyzicky silná, dôrazná, s dobrým výskokom a streľbou.

V česko-slovenskej basketbalovej lige hrala 14 sezón za družstvo Lokomotíva Bratislava. Trikrát sa stala vicemajsterkou Česko-Slovenska (1962, 1968, 1969) a štyrikrát bola s družstvom na treťom mieste (1963, 1965, 1966, 1970). V najvyššej súťaži nastrieľala 3597 bodov, v sezóne 1967/68 ju zaradili do All Stars ligy.

 reprezentovala v 133 zápasoch, zúčastnila sa dvoch majstrovstiev sveta a troch majstrovstiev Európy. Najväčší úspech dosiahla na MS 1964 v Peru, kde získala s národným družstvom striebornú medailu. Na MS 1967 v Česko-Slovensku bola členkou bronzového družstva, na ME 1962 a ME 1966 prispela k zisku strieborných medailí.

Zaujímavý náboj malo stretnutie ČSSRBrazília (71 : 66) v októbri 1965 v Madride. Stretnutie sa uskutočnilo v rámci kongresu MOV a malo presvedčiť jeho členov, aby zaradili ženský basketbal do programu olympijských hier. Napriek výborným výkonom obidvoch družstiev si ženský basketbal musel počkať na svoju olympijskú premiéru ešte dlhých 11 rokov, do OH 1976 v Montreale.

V roku 2016 ju uviedli do Siene slávy slovenského basketbalu.

## Úspechy a ocenenia
* 2. miesto na MS 1964
* 3. miesto na MS 1967
* 2. miesto na ME 1962 a ME 1966
* členka Siene slávy slovenského basketbalu
* členka All Stars tímu sezóny 1967/68

## Referencie

Kategória:Basketbal na Slovensku
Kategória:Slovenské basketbalistky
Kategória:Členovia Siene slávy slovenského basketbalu
Blažena Pavlovičová

**Blažena Pavlovičová** (* 8. február 1959, Gajary) je bývalá slovenská politička a poslankyňa NR SR. 

## Životopis
V roku 1976  absolvovala Strednú zdravotnícku školu v Skalici. Následne pracovala ako zdravotná sestra. V roku 1992 sa uvádza, že pracovala na očnom oddelení Nemocnice s poliklinikou v Skalici. V parlamentných voľbách v roku 1992 bola zvolená za poslankyňu NR SR za HZDS (v Západoslovenskom volebnom kraji). Mandát nadobudla až dodatočne 17. novembra 1992, keď nastúpila na neuplatňovaný mandát Oľgy Keltošovej, ktorá bola členkou Vlády SR. V parlamente  zotrvala do 14. marca 1994, kedy jej mandát zanikol v súvislosti s návratom Oľgy Keltošovej do parlamentu po vyslovení nedôvery vláde. Do parlamentu kandidovala aj v parlamentných voľbách v roku 1994 (Západoslovenský volebný kraj). Mandát však nadobudla až 4. februára 1998, kedy nastúpila na na neuplatňovaný mandát Miroslava Maxona, ktorý sa stal členom Vlády SR. V parlamente zotrvala do konca volebného obdobia v septembri 1998. O post poslankyne sa uchádzala aj v parlamentných voľbách v roku 1998. 

## Pozri aj
Zoznam poslancov NR SR (1992 – 1994)

Zoznam poslancov NR SR (1994 – 1998)

## Referencie


Kategória:Osobnosti z Gajár
Kategória:Slovenské političky
Kategória:Slovenské zdravotné sestry
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Politici ĽS-HZDS
Eupolis

**Eupolis**  () môže byť:
*aténsky komický básnik v 5. stor. pred Kr., pozri Eupolis (komický básnik)
*olympijský víťaz v behu na jedno stadion v roku 396 pred Kr., pozri Eupolemos z Élidy
*aténsky trierarch v roku 334/333 pred Kr., pozri Eupolis (syn Pronapa) 

## Referencie
Gustáv Mráz Moldoványi

Dr. **Gusztáv  Mráz**, od roku 1914 Moldoványi, (Dobšiná, * 12. január 1876 – † 7. február 1946) bol stredoškolský učiteľ a jazykovedec zameraný na výskum dobšinského nemeckého nárečia.

## Životopis
Bol synom obchodníka Samuela Mráza a Žofie Uhrinčkovej. Stredoškolské vzdelanie ukončil v Rožňave a univerzitné štúdium v Budapešti, kde bol od roku 1895 členom Kolégia Józsefa Eötvösa. V roku 1899 zložili odbornú skúšku z filozofie a modernej filológie. Následne sa stal učiteľom na gymnáziu v Pančeve, kde pôsobili až do svojho preloženia do Balážskych Ďarmôt v roku 1905. V roku 1905 sa stal učiteľom maďarského a nemeckého jazyka, ako aj stenografie a kaligrafie na gymnáziu v Balážskych Ďarmotách, a správcom archeologického oddelenia Múzea Novohradskej župy. V roku 1914 tiež vyučoval ženský obchodný kurz na Mestskej dievčenskej škole v Balážskych Ďarmotách. V roku 1920 bol preložený na gymnázium Dániela Berzsenyiho v 5. budapeštianskom obvode, kde vyučoval aj gréckojazyčnú literatúru. Od roku 1923 sa stal učiteľom na Reálnom gymnáziu Ferenca Kölcseyho v 6. budapeštianskom obvode. Tu pôsobil až do odchodu do dôchodku v roku 1934. Dožil a pochovaný je v Túrkeve.

Bol členom Národnej asociácie učiteľov stredných škôl a Filologickej spoločnosti. V roku 1922 bol zakladajúcim členom Maďarskej Goetheho spoločnosti.

Jeho manželkou bola Ilona Zolnay Lestáchová. Mal dcéru Ilonu, vydatú Rácz, a syna Imreho Gusztáva Moldoványiho (* 1908 – † po 1965), zubára, hlavného lekára mesta Tatabánya a vojnového zajatca.

## Dielo
* *A német legenda*, különösen a XVIII. században. (8-r. 49 és 1 l.) Budapest, 1899. Buschmann F. könyvny.
* *A dobsinai német nyelvjárás*, A Magyar tudományos akadémia kiadása, Budapest, 1909.
* *Dobsinai nyelvjárás.* In: Gömöry Árpád (szerk.): A 600 éves Dobsina 1326 – 1926.

## Referencie

## Externé odkazy
* A dobsinai német nyelvjárás
* Dobšiná od Dobšinčana – životopis G. Mráza

Kategória:Osobnosti z Dobšinej
Kategória:Uhorskí stredoškolskí pedagógovia
Kategória:Uhorskí jazykovedci
Božena Miklošovičová-Štrbáková

**Božena Miklošovičová-Štrbáková** (* 27. február 1949, Bratislava) je bývalá slovenská basketbalistka, reprezentantka Česko-Slovenska.

## Kariéra
Jedna z najlepších hráčok v histórii slovenského basketbalu. Pri svojej výške 169 cm vynikala rýchlosťou a výbornou streľbou z diaľky. S basketbalom začínala ako 12-ročná, na strednej škole sa venovala aj hádzanej a atletike. Popri športe tancovala v súbore Lúčnica, nakoniec sa rozhodla pre basketbal. V česko-slovenskej basketbalovej lige žien odohrala 14 sezón, strelila 3 974 bodov. Trinásť sezón pôsobila v Slovane Bratislava a jednu sezónu v SCP Ružomberok (1981/82). V nižších súťažiach si zahrala za Prievidzu (1982/83), Sláviu Trnava (1983/84) a Ekonóm Bratislava (19841994). 

 reprezentovala 135-krát. Pred MS 1971 bola v širšej nominácii, ale výron členku a nedoliečené zranenie ju vyradili z účasti na šampionáte, na ktorom čs. basketbalistky získali strieborné medaily. Úspešne sa uviedla na ME 1972, kde prispela k zisku bronzu, strieborné medaily získala na ME 1974 v Cagliari a ME 1976 v Clermont Ferrand. Pri olympijskej premiére ženského basketbalu na OH 1976 v Montreale sa od čs. basketbalistiek očakávalo medailové umiestnenie, štvrtá priečka bola sklamaním. Jednou z mála hráčok, ktoré na turnaji obstáli bola Miklošovičová, kapitánka družstva a so 70 bodmi najlepšia strelkyňa tímu.

V roku 1978 hrala so Slovanom Bratislava vo finále Pohára Liliany Ronchettiovej, Slovan mal na dosah cennú trofej, o ktorú prišiel v závere zápasu s bulharským družstvom Levski Sofia.

Trojnásobná najlepšia basketbalistka Slovenska v rokoch 1974, 1976 a 1977, v ankete o Basketbalistku roka v Česko-Slovensku bola dvakrát druhá (1976, 1978). V ankete o najlepšiu basketbalistku 20. storočia na Slovensku obsadila 4. miesto, v roku 2017 ju uviedli do Siene slávy slovenského basketbalu.

## Úspechy a ocenenenia
* 2. miesto na ME 1972
* 3. miesto na ME 1974 a ME 1976
* 4. miesto na OH 1976
* finalistka Pohára Ronchettiovej 1978
* Basketbalistka roka 1974, 1976, 1977
* členka Siene slávy slovenského basketbalu

## Referencie

## Zdroje
*Štrbáková - Miklošovičová, Božena na sportency.sk

Kategória:Basketbal na Slovensku
Kategória:Slovenské basketbalistky
Kategória:Slovenskí olympionici
Kategória:Česko-slovenskí olympionici
Kategória:Členovia Siene slávy slovenského basketbalu
Peter Rajniak

**Peter Rajniak** (* 25. mája 1953 Palúdzka – † 4. februára 2000) bol slovenský basketbalista, reprezentant Česko-Slovenska.

## Kariéra
Výrazná osobnosť slovenského basketbalu, dlhoročná opora Interu Bratislava, výborný strelec zo stredných a veľkých vzdialeností.
Basketbal začal hrať v Dolnom Kubíne, neskôr hrával v Slávii Prírodovedec, Slávii SVŠT Bratislava (197175) a Interi Bratislava (197585). S Interom vyhral štyrikrát česko-slovenskú ligu. Prvý titul získali „žlto-čierni“ v roku 1979, v rozhodujúcom zápase zdolali pred 4 500 divákmi v hale na Pasienkoch Zbrojovku Brno 95 : 86. V roku 1980 obhájili titul, ďalšie pridali v rokoch 1983 a 1985, keď v „slovenskom“ finále play-off boli úspešnejší ako Chemosvit Svit. V lige strelil 4 402 bodov, v sezóne 1984/85 ho vybrali do All Stars tímu.

V reprezentácii  odohral 255 zápasov, štartoval na piatich majstrovstvách Európy, reprezentoval na OH 1980 v Moskve (9. miesto) a MS 1982 v Kolumbii (10. miesto). Na ME 1979 obsadil s družstvom 4. miesto, v zápase o bronz prehralo Česko-Slovensko s Juhosláviou 92 : 99. Na ME 1981 v Česko-Slovensku získal bronz, v stretnutí o tretie miesto vyhrali čs. basketbalisti nad Španielskom 101 : 90.

Najväčší úspech dosiahol na ME 1985, kde čs. basketbalisti získali strieborné medaily. Rajniak nastupoval v základnej päťke, ktorá bola najstaršia na turnaji. Skúsení hráči Kamil Brabenec (34 rokov), Peter Rajniak (32), Jaroslav Skála (31), Stanislav Kropilák (počas turnaja oslávil 30) a Vlastimil Havlík (28) potiahli národné družstvo až do finále. Vo štvrťfinále senzačne vyradili Juhosláviu (102 : 91) a v semifinále Španielsko (98 : 95), v zápase strelecky exceloval Rajniak s 31 bodmi.  Vo finále podľahli reprezentácii Sovietskeho zväzu 89 : 120. Rajniak bol so 128 bodmi druhý najlepší strelec družstva po Brabencovi.

Od roku 1985 pôsobil Peter Rajniak v Luxembursku, v klube BBC Résidence Walferdange (19851991) ako hráč a neskôr ako hrajúci tréner. Jeho synovia Martin a Peter boli basketbalovými reprezentantmi Luxemburska. Manželka Katarína Rajniaková-Balážová bola juniorskou majsterkou Európy 1975 v basketbale, rovnako aj jeho sestra Irena Rajniaková, ktorá reprezentovala  a od roku 1993 .

V ankete Basketbalista roka na Slovensku sa štyrikrát umiestnil na druhej priečke, vždy za Stanislavom Kropilákom. V ankete o najlepšieho basketbalistu 20. storočia na Slovensku obsadil 4. miesto, v roku 2017 ho uviedli do Siene slávy slovenského basketbalu.

## Úspechy a ocenenia
* vicemajster Európy 1985
* 3. miesto na ME 1981
* 2. miesto na turnaji Družba 84
* 4× majster Česko-Slovenska s Interom Bratislava
* člen Siene slávy slovenského basketbalu

## Referencie

## Zdroje
*Rajniak, Peter na sportency.sk

Kategória:Basketbal na Slovensku
Kategória:Slovenskí basketbalisti
Kategória:Slovenskí olympionici
Kategória:Členovia Siene slávy slovenského basketbalu
Kategória:Česko-slovenskí olympionici
Oto Matický

**Oto Matický** (* 30. júna, Bratislava) je bývalý slovenský basketbalista, reprezentant Česko-Slovenska a Slovenska.

## Kariéra
Odchovanec Slávie SVŠT Bratislava, s družstvom vyhral v roku 1983 národnú ligu a postúpil do najvyššej súťaže. V česko-slovenskej lige odohral sedem sezón, strelil 4 239 bodov. Hral v kluboch Slávia SVŠT Bratislava (1983/84), RH Pardubice (19841986) a Inter Bratislava (19861990). S Interom sa stal v sezóne 1987/88 vicemajstrom Česko-Slovenska. Jedenásť sezón pôsobil v rakúskom klube UMB Möllersdorf/Arkadia Traiskirchen, s ktorým získal v rokoch 1991, 1994 a 2000 majstrovský titul.

 reprezentoval 224-krát. V roku 1984 bol členom strieborného družstva na turnaji Družba 84 a členom družstva, ktoré si vybojovalo postup z kvalifikácie ME 1985. Najväčší úspech dosiahol na ME 1985, kde čs. basketbalisti získali strieborné medaily. 21-ročný Matický bol jedným z najmladších v tíme skúsených hráčov ako Stanislav Kropilák, Peter Rajniak, Kamil Brabenec, ktorí potiahli družstvo do finále, na turnaji odohral 8 zápasov s bilanciou 44 bodov. V novembri 1989 sa v kvalifikácii ME 1991 výrazne podpísal pod víťazstvo 85 : 76 nad ZSSR, keď čs. basketbalisti zdolali „zbornú“ po 34 rokoch. Na záverečnom turnaji ME 1991 v Ríme mal byť kapitánom reprezentácie, ale šampionát sa pre neho skončil skôr ako začal, priamo v dejisku sa musel podrobiť operácii slepého čreva. 

Po roku 1993 sa stal lídrom reprezentácie , ako kapitán viedol národné družstvo v dodatkovej kvalifikácii ME 1993 vo Vroclave a v predkvalifikačnom turnaji kvalifikácie ME 1995 v Prievidzi, ktorý Slovensko vyhralo bez jedinej prehry, vrátane víťazstva 80 : 74 nad Českom.  V samotnej kvalifikácii sa už tak nedarilo, Slovensko prehralo všetky svoje zápasy, hoci v prvom zápase siahalo na víťazstvo proti skvelému Chorvátsku (90 : 92). 

Trojnásobný Basketbalista roka v Česko-Slovensku (1987, 1988, 1989), šesťkrát vyhral anketu o najlepšieho basketbalistu roku na Slovensku.

## Úspechy a ocenenia
* vicemajster Európy 1985
* 2. miesto na turnaji Družba 84
* 3× Basketbalista roka v Česko-Slovensku (1987, 1988, 1989)
* 6× Basketbalista roka na Slovensku (1987, 1988, 1989, 1994, 1995, 1996)

## Referencie

Kategória:Basketbal na Slovensku
Kategória:Slovenskí basketbalisti
Česko-slovenská hádzanárska liga mužov 1957/58

**Česko-slovenská hádzanárska liga mužov** v **sezóne 1957/58** bol 6. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra obhájila TJ Dukla Praha. 

## Systém súťaže
Systém súťaže sa oproti minulej sezóne zmenil. Súťaž opäť tvorila iba dlhodobá časť. Tá pozostávala z 33 kôl a každý s každým sa v nej trojkolovo stretol doma a vonku. Najvýraznejšou zmenou bol prechod zo súťažného systému jar-jeseň na systém jeseň-jar, preto sa hrali až 3 časti ligovej súťaže (jar a jeseň roka 1957 a jar roka 1958) a na rok 1957 sa majster nevyhlasoval.

## Účastníci

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Konečné umiestnenie

## Pozri aj
* Česko-slovenská hádzanárska liga žien 1957/58

## Zdroje
* Průcha, Lukáš. Historie házené v Československu a v českých zemích  
* Denník Československý šport
* Denník Rudé právo

Kategória:Hádzaná v 1957
Kategória:Hádzaná v 1958
Kategória:Česko-slovenská hádzanárska liga mužov
Eva Petrovičová

**Eva Petrovičová** (* 1. marca 1945, Bratislava – † 14. februára 1997, Bratislava) bola bývalá slovenská basketbalistka, reprezentantka Česko-Slovenska.

## Kariéra
Začínala v žiackom družstve Slovana Bratislava, v doraste získala titul majsterky Česko-Slovenska. V česko-slovenskej lige odohrala desať sezón, strelila 3 760 bodov, päťkrát ju zaradili do All Stars tímu sezóny. Po narodení druhého syna hrávala nižšie súťaže – sedem sezón za Chiranu Stará Turá, 1983/84 za Sláviu Trnava, 1985/86 za Dynamo Energia.

 reprezentovala 114-krát, prvé zápasy v národnom družstve odohrala v roku 1965. Bola v užšom 14-člennom kádri, ktorý sa pripravoval na MS 1967 v Česko-Slovensku, no do konečnej nominácie sa nedostala, trénerovi Křížovi sa nehodila do koncepcie pre individualistický spôsob hry... Hoci patrila dlhé roky k najlepším hráčkam v Česko-Slovensku, na vrcholných podujatiach často neštartovala. Najväčší úspech dosiahla na MS 1971 v Brazílii, kde bola spolu s Yvettou Pollákovou a Natašou Dekanovou jednou z troch Sloveniek v tíme trénera Jána Hluchého. Petrovičová nastupovala v základnej päťke družstva, ktoré získalo strieborné medaily. Na ME 1970 bola s družstvom piata, na ME 1972 získala striebornú medailu.

V roku 1971 sa stala ako prvá Slovenka basketbalistkou roka v Česko-Slovensku, trikrát ju vyhlásili za najlepšiu basketbalistku Slovenska (1971, 1972, 1973). V ankete o najlepšiu basketbalistku 20. storočia na Slovensku obsadila 5. miesto, v roku 2017 ju uviedli do Siene slávy slovenského basketbalu.

## Úspechy a ocenenia
* 2. miesto na MS 1971
* 3. miesto na ME 1972
* Basketbalistka roka v Česko-Slovensku 1971
* Basketbalistka roka na Slovensku 1971, 1972, 1973
* členka Siene slávy slovenského basketbalu

## Referencie

Kategória:Basketbal na Slovensku
Kategória:Slovenské basketbalistky
Kategória:Členovia Siene slávy slovenského basketbalu
Yvetta Polláková

**Yvetta Polláková** (* 4. mája 1953 Prešov) je bývalá slovenská basketbalistka, reprezentantka Česko-Slovenska.

## Kariéra
Výrazná osobnosť slovenského basketbalu, najúspešnejšia hráčka v histórii prešovského basketbalu. S basketbalom začala ako žiačka 6. ročníka základnej školy, ako deviatačka už nastupovala v druholigovom družstve žien Slávie VŠ Prešov. V sezóne 1969/1970 vyhrali Prešovčanky národnú ligu a postúpili do najvyššej súťaže, Polláková bola s 468 bodmi najlepšou strelkyňou národnej ligy. V česko-slovenskej lige odohrala desať sezón, strelila 3 592 bodov. V sezóne 1973/74 dosiahli basketbalistky Prešova historický úspech, keď obsadili štvrté miesto v lige.

V reprezentácii  odohrala 126 zápasov, prvú nomináciu do národného družstva si vyslúžila ešte ako druholigová hráčka, v roku 1970 odohrala dva zápasy proti ZSSR. Na ME hráčok do 18 rokov 1971 bola členkou družstva, ktoré získalo strieborné medaily. Štartovala na dvoch majstrovstvách sveta a troch európskych šampionátoch, na všetkých získalo Česko-slovensko medaily. Na MS 1971 v Brazílii bola najmladšou hráčkou družstva, ktoré získalo strieborné medaily, na MS 1975 v Kolumbii bola členkou bronzového tímu. Na majstrovstvách Európy získala dve strieborné (1974, 1976) a jednu bronzovú medailu (1972). Bola členkou družstva, ktoré na OH 1976 v Montreale obsadilo štvrté miesto.

V roku 1975 sa stala najlepšou basketbalistkou Slovenska, v ankete o najlepšiu basketbalistku 20. storočia na Slovensku obsadila 8. miesto. V roku 2020 ju uviedli do Siene slávy slovenského basketbalu. Štyrikrát sa stala najlepšou športovkyňou okresu Prešov (1971, 1974, 1975, 1976).

## Úspechy a ocenenia
* 2. miesto na MS 1971
* 3. miesto na MS 1975
* 2. miesto na ME 1974 a ME 1976
* 3. miesto na ME 1972
* 4. miesto na OH 1976
* Basketbalistka roka 1975
* členka Siene slávy slovenského basketbalu

## Referencie

## Zdroje
*Športovec Prešova-história

Kategória:Basketbal na Slovensku
Kategória:Slovenské basketbalistky
Kategória:Slovenskí olympionici
Kategória:Česko-slovenskí olympionici
Kategória:Členovia Siene slávy slovenského basketbalu